EkBass/fiwiki-20250220-pages-articles huggingface dataset:
Trinity Collegen kuoro

Trinity Collegen kuoro on Cambridgen yliopistoon kuuluvan Trinity Collegen sekakuoro. Laulajia siinä on noin 30 ja urkureita kaksi. Trinity Collegen kuoroperinne juontaa juurensa jo 1300-luvulla toimineeseen mieskuoroon. 1980-luvulla Richard Marlowin johdolla kuoroon lisättiin naislaulajat. Marlowin lisäksi kuoroa ovat johtaneet muiden muassa Charles Villiers Stanford, Alan Gray, Raymond Leppard ja Richard Marlow; vuonna 2006 sen johdossa (Director of Music) aloitti Stephen Layton.Trinity College Choir: About Kuoron ohjelmistossa ovat edustettuna sekä katoliset että protestanttiset perinteet. Se on myös levyttänyt laajasti eri aikakausien musiikkia. Kuoron kiertueet ovat suuntautuneet Euroopan kohteisiin, Yhdysvaltoihin, Kanadaan, Etelä-Afrikkaan, Namibiaan, Zimbabween, Japaniin, Taiwanille, Hongkongiin, Peruun ja Australiaan. Gramophone-lehden "20 Greatest Choirs" -listauksessa Trinity Collegen kuoro sijoittui maailman viidenneksi parhaaksi kuoroksi. == Lähteet == Luokka:Brittiläiset kuorot Luokka:Cambridgen yliopisto
Malviot

Malviot (Sphaeralcea) on malvakasvien heimoon kuuluva suku. Suvun lajit ovat pieniä pensaita. Kukat ovat silkkimäisiä ja väriltään oranssin, punaisen tai liilan sävyisiä. Lehdet ovat harmaanvihreitä. Malvioita tavataan luonnonvaraisena enimmäkseen Pohjois-Amerikassa ja jonkin verran myös Etelä- Amerikassa. == Lajeja == Malvioihin kuuluu kaikkiaan 49 hyväksyttyä lajia. * oranssimalvio (Sphaeralcea ambigua) * ruusumalvio (Sphaeralcea rivularis, syn. Sphaeralcea acerifolia) → kuuluu turrinappien Iliamna sukuun nimellä Iliamna rivularis. * Sphaeralcea coccinea * Sphaeralcea fendleri * Sphaeralcea munroana == Lähteet == == Aiheesta muualla == * Finto: Kassu – Kasvien suomenkieliset nimet: Sphaeralcea Luokka:Malvakasvit
Ravil Haidarov

Ravil Haidarov (s. 25. joulukuuta 1966) on entinen neuvostoliittolainen jääkiekkoilija. Haidarov pelasi Kanada Cupissa Neuvostoliiton jääkiekkomaajoukkueessa vuonna 1991. == Lähteet == * Luokka:Neuvostoliittolaiset jääkiekkoilijat Luokka:Vuonna 1966 syntyneet Luokka:Elävät henkilöt
Oranssimalvio

Oranssimalvio (Sphaeralcea ambigua) on malvioiden sukuun kuuluva laji. Se on pensasmainen ja karvainen. Sitä tavataan luonnonvaraisena Yhdysvalloissa ja Meksikossa kuivilla alueilla. Kukat muistuttavat hieman ruusua ja ovat väriltään lohenpunaiset. == Lähteet == == Aiheesta muualla == *Finto, Kassu – Kasvien suomenkieliset nimet: Oranssimalvio (Sphaeralcea ambigua) *ITIS: Sphaeralcea ambigua *United States Department of Agriculture (USDA): Sphaeralcea ambigua Luokka:Malvakasvit
Aljaksandr Haltšanjuk

Aljaksandr Mikalajevitš Haltšanjuk (, , s. 28. heinäkuuta 1967 Minsk) on entinen valkovenäläinen ja neuvostoliittolainen jääkiekkoilija. Haltšanjuk pelasi Kanada-cupissa Neuvostoliiton jääkiekkomaajoukkueessa vuonna 1991. == Lähteet == Luokka:Valkovenäläiset jääkiekkoilijat Luokka:Neuvostoliittolaiset jääkiekkoilijat Luokka:Vuonna 1967 syntyneet Luokka:Elävät henkilöt
Mauro Bianchi

Mauro Bianchi (s. 31. heinäkuuta 1937 Milano, Italia) on italialaissyntyinen belgialainen entinen kilpa-autoilija. Hänen isoveljensä Lucien Bianchi oli entinen Formula 1 -kuljettaja. Myös Bianchin lapsenlapsi Jules Bianchi oli autourheilija, kaudella 2014 hän kilpaili F1 -sarjan Marussia-tiimissä. Omalla ajourallaan Mauro Bianchi osallistui kuudesti peräkkäin Le Mansin 24 tunnin ajoon ollen parhaimmillaan 13. vuosina 1966 ja 1967. Vuonna 1967 Bianchi voitti myös oman luokkansa Le Mansissa. 1960-luvulla hän voitti myös kolme MM- titteliä urheiluautojen GT-sarjassa. == Lähteet == * http://www.statsf1.com/en/mauro-bianchi.aspx * http://www.iltasanomat.fi/formula1/art-1288747321354.html Luokka:Belgialaiset autourheilijat Luokka:Italialaiset autourheilijat Luokka:Vuonna 1937 syntyneet Luokka:Elävät henkilöt
Sphaeralcea coccinea

Sphaeralcea coccinea on malvioiden sukuun kuuluva kasvilaji. Se sijoitettiin aiemmin malvojen sukuun. Kasvi on noin 10–40 cm korkea. Lehdet ovat moniosaiset, karvaiset ja hopeanvihreät. Lajia tavataan matalilla mäenrinteillä ja kuivilla alueilla. == Lähteet == == Aiheesta muualla == * http://www.fs.fed.us/database/feis/plants/forb/sphcoc/all.html Luokka:Malvakasvit
Robinson Jeffers

Robinson Jeffers (10. tammikuuta 1887 Pittsburgh, Pennsylvania, Yhdysvallat – 20. tammikuuta 1962 Carmel, Kalifornia) oli yhdysvaltalainen runoilija, joka tunnetaan erityisesti Yhdysvaltojen länsirannikon kuvaajana ja antiikista kumpuavista aiheistaan. ==Elämä ja ura== Jeffersin isä oli raamatunhistorian ja eksegetiikan professori pittsburghiläisessä teologisessa seminaarissa. Hänen vaikutuksestaan poika alkoi opiskella kreikan kieltä viisivuotiaana. Perhe oleskeli pitkiä aikoja Keski-Euroopassa, ja poika kävi koulua sisäoppilaitoksissa Sveitsin Veveyssä, Lausannessa, Zürichissä ja Genevessä sekä Saksan Leipzigissa. Kun perhe muutti Kaliforniaan, Robinson Jeffers aloitti opinnot Occidental Collegessa, josta valmistui 18-vuotiaana ja opiskeli sitten lääketiedettä Kalifornian yliopistossa. Opintojen jälkeen hän asettui vaimonsa kanssa asumaan Carmeliin, jonne rakensi graniittisista luonnonkivistä irlantilaistyylisen, pientä linnaa muistuttavan talon torneineen.Robinson Jeffers, Poets.org. Viitattu 6.10.2014.Coffin, Arthur B.: Robinson Jeffers' Life and Career , Modern American Poetry. Viitattu 6.10.2014. Jeffersin veren ja väkivallan leimaamat runot ja näytelmät saivat usein innoitusta antiikin ajan ja Raamatun tarinoista.Bra Böckers lexikon, 1976 Valtaosa hänen runoudestaan on kirjoitettu klassiseen kertovaan ja eeppiseen muotoon. Nykyisin hänet tunnetaan myös lyhyistä stroofeistaan, ja ympäristöliikkeen kannattajat pitävät häntä suuressa arvossa. Hänen läpimurtoteoksensa oli vuonna 1924 julkaistu Tamar and Other Poems, ja hänen pääteoksenaan pidetään seuraavana vuonna julkaistua kokoelmaa Roan Stallion. Jeffersin näytelmä The Tower Beyond Tragedy (1925) perustuu osin Aiskhyloksen Oresteiaan, Medea (1946) Euripideen Medeiaan ja The Cretan Woman (1951) Euripideen Hippolytokseen. == Teoksia == * Flagons and Apples. Los Angeles: Grafton, 1912. * Californians. New York: Macmillan, 1916. * Tamar and Other Poems. New York: Peter G. Boyle, 1924. * Roan Stallion, Tamar, and Other Poems. New York: Boni and Liveright, 1925. * The Women at Point Sur. New York: Liveright, 1927. * Cawdor and Other Poems. New York: Liveright, 1928. * Dear Judas and Other Poems. New York: Liveright, 1929. * Thurso's Landing and Other Poems. New York: Liveright, 1932. * Give Your Heart to the Hawks and other Poems. New York: Random House, 1933. * Solstice and Other Poems. New York: Random House, 1935. * Such Counsels You Gave To me and Other Poems. New York: Random House, 1937. * Be Angry at the Sun. New York: Random House, 1941. * Medea. New York: Random House, 1946. * The Double Axe and Other Poems. New York: Random House, 1948. * Hungerfield and Other Poems. New York: Random House, 1954. * The Beginning and the End and Other Poems. New York: Random House, 1963. * Robinson Jeffers: Selected Poems. New York: Vintage, 1965. ==Lähteet== == Aiheesta muualla == * The Tor House Foundation, Jeffersin itse rakentamaa taloa esittelevä sivusto * Jeffers Studies Luokka:Yhdysvaltalaiset runoilijat Luokka:Yhdysvaltalaiset näytelmäkirjailijat Luokka:Vuonna 1887 syntyneet Luokka:Vuonna 1962 kuolleet
Tulliniemi

Tulliniemi () on Hangossa Hankoniemen länsipäässä Hangon keskustaajamasta lounaaseen sijaitseva niemi. Tulliniemellä on uimaranta, merivartioasema, luotsiasema, Hangon lintuasema ja luonnonsuojelualueita. Karjaan ja Hangon välillä kulkevan Hangon radan raiteet jatkuvat Tulliniemeen, jossa sijaitsee Hangon Ulkosatama ja vapaasatama. Tulliniemen eteläkärjessä on manner-Suomen eteläisin kohta, jota hallitsee Hangon luotsiasema. Tulliniemen lounaiskärjessä hivenen pohjoisempana on Uddskatanin luonnonsuojelualue, joka on perustettu vuonna 1990 ja maa-alaltaan 32 hehtaaria ja merialaltaan 153 hehtaaria. Merialue on rauhoitettu jo vuonna 1933. Tulliniemen linnustonsuojelualue on pinta-alaltaan 2 566 hehtaaria. ==Ilmasto== ==Lähteet== * === Viitteet === == Aiheesta muualla == * Suomen eteläisin niemi ja kuollut satama, Seura, 02.02.1938, nro 5, s. 14, Kansalliskirjaston digitaaliset aineistot Luokka:Hangon luonto Luokka:Suomen niemet
DayZ (videopeli)

DayZ on Bohemia Interactiven kehittämä ja julkaisema avoimen pelimaailman toimintaseikkailu/selviytymiskauhupeli, joka julkaistiin 16. joulukuuta 2013 Microsoft Windowsille varhaisena alpha-versiona. Peli julkaistiin myöhemmin myös PlayStation 4:lle ja Xbox Onelle vuonna 2019. Peli on itsenäinen versio vuonna 2012 julkaistulle samannimiselle modifikaatiolle. Modin suuren suosion vuoksi pelin early-access versiota myytiin Steamissa ensimmäisen kuukauden aikana miljoona kappaletta ilman markkinointia. 13 kuukaudessa julkaisusta peli oli myynyt kolme miljoonaa kappaletta.https://www.polygon.com/2014/2/8/5389922/how-dayz-sales-success- will-change-the-game-and-its-creator https://www.gamasutra.com/view/news/234953/DayZ_hits_3_million_sales_after_13_months_in_Early_Access.php Loppuvuodesta 2014 Bohemia Interactive ilmoitti pelin lopullisen julkaisun tapahtuvan vuoden 2016 alkupuolella.http://www.eurogamer.net/articles/2014-11-26-dayz-standalone-now- due-in-2016-for-40 Syksyllä 2017 pelin verkkosivulla ilmoitetaan edelleen pelin olevan "EARLY ACCESS ALPHA" eikä kehoteta ostamaan sitä jos et halua aktiivisesti tukea kehitystä ja ole valmistautunut bugeihin.https://www.bistudio.com/games/dayz Peli siirtyi BETA versioon marraskuun seitsemäs päivä 2018 (7.11.2018). Peli on massiivinen monen pelaajan verkkopeli, jossa ideana on selviytyä kuvitteellisessa Chernarus- nimisessä avoimessa pelimaailmassa zombiepidemialta. Pelaaja voi liikkua vapaasti pelimaailmassa. Maailmasta löytyy paljon hyödyllisiä tarvikkeita, kuten ruokaa ja aseita. Pelaaja voi löytää toisia pelaajia, jotka voivat joko auttaa pelaajaa tai ryöstää hänet. == Lähteet == * ===Viitteet=== == Aiheesta muualla == *Virallinen sivusto Luokka:Vuoden 2013 videopelit Luokka:Toimintaseikkailupelit Luokka:Selviytymiskauhupelit Luokka:Ensimmäisen persoonan ammuntapelit Luokka:Kolmannen persoonan ammuntapelit Luokka:Taktiset ammuntapelit Luokka:Avoimen pelimaailman pelit Luokka:Windows-pelit Luokka:Tšekissä kehitetyt videopelit
La Motte Picquet -luokka

La Motte Picquet -luokka oli Ranskan laivaston vuoden 1912 laivasto-ohjelmaan sisällytetty kymmenen niin kutsutun nopean kevyen tiedusteluristeilijän () muodostama alusluokka, jonka alusten piti valmistua 1920-luvulla. Italian ja Itävalta-Unkarin laivastot olivat valmistaneet samankaltaisia aluksia, mutta Britannian ja Saksan laivastot eivät. Alustava suunnitelma valmistui 1913, mutta sen aluksia pidettiin liian suurina ja kalleina suunniteltuun tehtävään. Alkuperäinen vaatimus oli 6 000 tonnin alus, jonka mitat olisivat 145,0 × 15,2 × 6,3 metriä. Propulsion piti olla kaksi akselinen kytkettynä kahteen vaihteistettuun turbiinimoottoriin ja kymmeneen kattilaan, jotka tuottaisivat 34 000 hevosvoimaa akselia kohden. Alusten nopeuden tuli olla 27 solmua. Panssarointina oli 50-100 millimetrin vyö, 40 millimetrin kansi, 170 mm tulenjohtotorni ja tykkien kilvet 100 millimetriä. Aseistukseksi suunniteltiin kymmenen 138 millimetrin 45 pituuskaliiperin tykkiä vuosimallia 1910 ja apuaseiksi kolme 47 millimetrin tykkiä ja kaksi 450 millimetrin torpedoputkea.Gardiner, Robert s. 200 Kuitenkin tutkittaessa muiden maiden vastaavia aluksia päätettiin valmistaa pienempiä ja nopeampia aluksia, joiden käyttö olisi joustavampaa. Siten päätettiin tehdä uusi suunnitelma. Pienemmän 4500 tonnin aluksen suunnitelmat hyväksyttiin ja prototyyppi La Motte Picquetiksi nimetty alus tilattiin Toulonin laivastontelakalta 1914 ja sen köli laskettiin 1915. Kahdesta muusta aluksesta tehtiin sopimukset yksityisten telakoiden kanssa, mutta ne peruutettiin vuonna 1915. Ensimmäisen maailmansodan alettua prototyypin työt hidastuivat ja sen hankinnan tarve asetettiin uudelleen harkintaan. Lopulta päätettiin hankkia uusien suunnitelmien mukainen risteilijä lähi tulevaisuudessa. Uusien risteilijöiden tuli olla suurempia ja hieman nopeampia. Suunnitelmasta kuitenkin luovuttiin sodan jatkuessa. == Lähteet == * === Viitteet === Luokka:Ranskan laivaston risteilijät
Terttu Nousiainen

Terttu Sisko Sipi, o. s. Nousiainen, käytti kirjailijanimeä Terttu Nousiainen (14. tammikuuta 1922 Vieremä – 25. huhtikuuta 1998 Pori)Hauta Porin Käppärän hautausmaalla, Osasto Fu0, Numero 485Kuolinilmoitus, Terttu Sisko Sipi, Satakunnan Kansa, 1998 oli suomalainen lastentarhanopettaja ja lastenkirjailija. Nousiaisen vanhemmat olivat rovasti Edvin Johannes Nousiainen ja Olga Maria Räisänen. Hän oli naimisissa vuodesta 1958 Kauko Arvo Uolevi Sipin kanssa. == Teoksia == * Tuuliäiti y.m. satuja 4-7 vuotiaille. Valistus, Helsinki 1948, 2. painos 1951 * Vulle-herra Helsingistä : satuja ja kertomuksia ; kuvitus Helga Sjöstedt. Valistus, Helsinki 1957 * Päiväkerho seurakuntien työmuotona. Suomen pyhäkouluyhdistys, Helsinki 1966 (nimellä Terttu Nousiainen-Sipi) * Lauantaisadut ; kertoneet Saara Heino, Marjatta Kurenniemi, Terttu Nousiainen ; kuvitus Helga Sjöstedt. Valistus, Helsinki 1979 * Sunnuntaisadut ; kertoneet Saara Heino, Marjatta Kurenniemi, Terttu Nousiainen; kuvitus Helga Sjöstedt. Valistus, Helsinki 1979 == Lähteet == * * Kirjasampo.fi : Terttu Nousiainen === Viitteet === Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1922 syntyneet Luokka:Vuonna 1998 kuolleet
Timo Ahopelto

Timo Ahopelto (s. 1975) on suomalainen sarjayrittäjä ja aikaisen vaiheen pääomasijoittaja. Ahopelto tunnetaan erityisesti lääketuotekehityksen tiedonhallintaohjelmistoja valmistavan CRF Health Oy:n perustaja- toimitusjohtajana ja pääomasijoitusyhtiö Lifeline Venturesin toisena perustajana. Vuoden 2015 tammikuussa brittiläinen Vitruvian Partners osti CRF Health Oy:n 320 miljoonan euron kauppahintaan, joka oli myyntihetkellä kolmanneksi suurin koskaan suomalaisesta startup-yrityksestä maksettu summa. Heinäkuussa 2018 amerikkalainen Genstar Capital osti edelleen CRF Health Oy:n yli miljardin euron kauppahinnalla, jolloin yrityksestä tuli Suomen neljäs ns. yksisarvinen eli yli miljardin dollarin arvoon kasvanut teknologiayhtiö. Aiemmat yksisarviset ovat Supercell, Rovio ja MySQL. Ahopellon hallituspaikkoihin kuuluvat tai ovat kuuluneet muun muassa start-up- ja kasvuyhtiöt Arctic Diagnostics Oy, Dispelix Oy, älysormuksia valmistava Ouraring Oy, keinoälyrobottiyhtiö ZenRobotics Oy, syövän immunoterapiayhtiö TILT Biotherapeutics Oy ja ohjelmistorobotiikkayhtiö Digital Workforce Nordic Oy. Listatuista pörssiyhtiöistä Timo Ahopelto on ollut Tieto Oyj:n (myöhemmin fuusion jälkeen Tietoevry Oyj) hallituksen jäsen vuosina 2017-2023. Vuodesta 2023 Ahopelto on toiminut Nokia Oyj:n hallituksen jäsenenä. Lifeline Ventures oli Supercell-peliyhtiön ensimmäinen sijoittaja. Sijoitustoiminnan ulkopuolella Ahopelto aloitti teknologia- ja innovaatiorahoituskeskus Tekesin (myöhemmin Business Finland), Euroopan yhtä keskeisintä startup-konferenssia Slushia järjestävän Slush Oy:n sekä startup-sektorin toimintaa Suomessa ohjaavan Startup Säätiön hallituksen jäsenenä vuonna 2014. Vuodesta 2018 alkaen Ahopelto on toiminut Slush Oy:n hallituksen puheenjohtajana. Vuoden 2015 alusta Ahopelto on toiminut Elinkeinoelämän valtuuskunnan (EVA) hallituksessa, ja vuodesta 2017 Suomen valtion sijoitusomaisuutta hoitavan Solidium Oy:n hallituksessa. Ahopelto julkaisi myös kasvuyrittäjän kokemusmaailmasta kertovan Sand Hill Road -esikoisromaaninsa vuonna 2013 ja esikoisrunoteoksensa Kasvuyrittäjän runokirja I syksyllä 2023. Ahopelto on Kiekko-Espoon liigajoukkueen omistajia. Yhteiskunnallisesti Ahopelto on puhunut elinkeinoelämän ja yhteiskunnan uudistamistarpeesta teknologiakasvuyritysten avulla. Teemoista on keskusteltu mm. Ahopellon ja Jyri Engeströmin yhteisessä Startup Ministeriö -podcastissa. Hän on myös julkaissut yhdessä EVA:n kanssa analyysin Suomen ohjelmistoalan määrällisen ja laadullisen vahvistamisen tarpeesta keväällä 2018. == Lähteet == Luokka:Suomalaiset yrittäjät Luokka:Vuonna 1975 syntyneet Luokka:Suomalaiset elinkeinoelämän vaikuttajat Luokka:Elävät henkilöt
Clifford Odets

Clifford Odets (18. heinäkuuta 1906 Philadelphia, Pennsylvania, Yhdysvallat – 18. elokuuta 1963) oli yhdysvaltalainen näytelmäkirjailija sekä elokuvien käsikirjoittaja ja ohjaaja. Odets aloitti teatteriuransa näyttelijänä 1920-luvun puolivälissä. 1930-luvulla hänestä tuli Yhdysvaltojen johtaviin kuuluva näytelmäkirjailija. Hän tuotti tunnetun Group Theaterin kanssa näytelmiä, joihin kuuluvat Waiting for Lefty (1935), Awake and Sing (1935, suom. Herätkää ja riemuitkaa), Golden Boy (1937, suom. Kultapoika ja Tulevaisuuden lupaus) ja The Country Girl (1950). Hänen suomennettuja näytelmiään ovat lisäksi Hellekesä (Rocket to the Moon) ja Kadotettu paratiisi (Paradise Lost).Hakutulos Odets, Ilona-esitystietokanta, Teatterin tiedotuskeskus, viitattu 15.12.2014. Odets on käsikirjoittanut muun muassa elokuvat Idässä palaa (1936, ohj. Lewis Milestone), Yksinäinen sydän (1944, myös ohjaus), Ikuinen sävel (1947, Jean Negulesco), Menestyksen huuma (1957, Alexander Mackendrick) ja Etusivun sensaatio (1959, myös ohjaus). Vuonna 1939 Lewis Milestone ohjasi Odetsin Golden Boy -näytelmästä elokuvan Kultapoika, jonka onnelliseksi muutettua loppua Odets ei kuitenkaan hyväksynyt ja vaati nimensä poistettavaksi elokuvan tiedoista.Laelma, Jyrki: Kultapoika, Iltalehti, päiväyksetön. Viitattu 6.10.2014. Muiden kirjoittajien Odetsin näytelmien pohjalta tekemiin käsikirjoituksiin perustuvat myös muun muassa Purkaus yössä (1952, ohj. Fritz Lang), Mies, jonka minulle annoit (1954, ohj. George Seaton) ja Kovaa peliä Hollywoodissa (1955, ohj. Robert Aldrich). Vuosina 1937–1940 Odets oli naimisissa näyttelijä Luise Rainerin kanssa. ==Suomennettu tuotanto== ;Näytelmät * Herätkää ja riemuitkaa! (Awake and sing); suom. Pirkko Kallio, Helsinki: TNL 1975 (näytelmämoniste) * Kultapoika (Golden boy); suom. Sirkka Puro, Helsinki: Suomen Teatteriliitto [i.a.] (näytelmämoniste) * Tulevaisuuden lupaus * Hellekesä eli Kuuraketti (Rocket to the Moon),Hakutulos Odets, Ilona-esitystietokanta, Teatterin tiedotuskeskus, viitattu 15.12.2014. suomentanut Esko Elstelä, Helsinki: Työväen Näyttämöiden Liitto 1983 (näytelmämoniste) * Kadotettu paratiisi (Paradise Lost), suom. Lauri Sipari, Helsinki: TNL 1974 (näytelmämoniste) ==Lähteet== Luokka:Yhdysvaltalaiset näytelmäkirjailijat Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1906 syntyneet Luokka:Vuonna 1963 kuolleet
Rogier Blokland

Rogier Philip Charles Eduard Blokland (s. 16. helmikuuta 1971 Dordrecht) on alankomaalainen kielitieteen tutkija ja fennougristiikan professori Uppsalan yliopistossa. == Elämä ja ura == Blokland opiskeli Groningenin yliopistossa, jossa hän suoritti maisterintutkinnon vuonna 1997 ja teki väitöskirjansa Cornelius Hasselblattin ohjauksessa. Opintojensa jälkeen hän oli dosenttina, vierailevana dosenttina sekä tutkijana at eri yliopistoissa, mukaan lukien Tallinnan yliopisto, Tarton yliopisto, Greifswaldin yliopisto sekä Humboldt- yliopisto Berliinissä. Vuosina 2005–2006 Blokland oli fennougristiikan professorin viransijaisena Groningenissa ja vuosina 2009–2010 Hampurin yliopistossa. Vuonna 2011 hän otti vastaan fennougristiikan apulaisprofessuurin Münchenin Ludwig-Maximilianin yliopistossa. Vuonna 2014 Blokland nimitettiin fennougristiikan professoriksi Uppsalan yliopiston modernien kielten laitokseen, virkaan, jota ennen häntä piti Lars-Gunnar Larsson. Bloklandin tutkimus on keskittynyt itämerensuomalaisiin kieliin, permiläisiin kieliin ja saamelaiskieliin. Hän on erityisen kiinnostunut uhanalaisten uralilaisten kielten dokumentoinnista sekä kielikontakteista. == Valitut julkaisut == ;Monografiat *2009 The Russian loanwords in literary Estonian. Wiesbaden ;Toimitetut teokset *2007 Language and Identity in the Finno-Ugric World. Maastricht (Cornelius Hasselblattin kanssa) *2002 Finno- Ugrians and Indo-Europeans: Linguistic and Literary Contacts. Maastricht (Cornelius Hasselblattin kanssa) ;Artikkelit *2012 Borrowed pronouns: evidence from Uralic. Finnisch-ugrische Mitteilungen 35: 1–35. *2011 Komi-Saami-Russian contacts on the Kola Peninsula. Language Contact in Times of Globalization, toimittaneet Cornelius Hasselblatt, Peter Houtzagers & Remco van Pareren. Amsterdam & New York. 5–26 (with Michael Rießler) *2010 Vene mõju eesti keeles. Keele rajad. Pühendusteos professor Helle Metslangi 60. sünnipäevaks, toimittanut Ilona Tragel. Tartu. 35–54 (Petar Kehayovin kanssa) *2003 The endangered Uralic languages. Language Death and Language Maintenance. Theoretical, practical and descriptive approaches, toimittaneet Mark Janse & Sijmen Tol. Amsterdam. 107–141 (Cornelius Hasselblattin kanssa) *2002 Phonotactics and Estonian etymology. Finno-Ugrians and Indo-Europeans. Linguistic and Literary Contacts, toimittaneet Rogier Blokland & Cornelius Hasselblatt. Maastricht. 46–50. *2000 Allative, genitive and partitive. On the dative in Old Finnish. Congressus Nonus Internationalis Fenno-Ugristarum IV. Tartu. 421–431 (Nobufumi Inaban kanssa) == Lähteet == * Rogier Blokland Münchenin Ludwig-Maximilianin yliopiston verkkosivuilla * Rogier Blokland Uppsalan yliopiston verkkosivuilla Luokka:Alankomaalaiset professorit Luokka:Fennougristit Luokka:Vuonna 1971 syntyneet Luokka:Elävät henkilöt
John O’Keefe

John O’Keefe (18. marraskuuta 1939 New York, New York) on yhdysvaltalais- britannialainen neurotieteilijä. Hän on tutkinut urallaan erityisesti aivojen paikkatietoja, ja hän oli löytämässä hippokampuksen paikkasoluja. Hänet palkittiin löydöistään vuonna 2014 Nobelin fysiologian tai lääketieteen palkinnolla. John O’Keefe syntyi New Yorkissa vuonna 1939. Hänen vanhempansa olivat irlantilaisia maahanmuttajia. O’Keefe sai alemman korkeakoulututkinnon City College of New Yorkista. Hän väitteli 1967 tohtoriksi fysiologisesta psykologiasta kanadalaisesta McGill-yliopistosta ja siirtyi sen jälkeen University College Londoniin tekemään väitöskirjan jälkeistä harjoittelua. O’Keefe on ollut koko uransa kiinnostunut siitä, miten aivot kontrolloivat käyttäytymistä. Hän alkoi tutkia aihetta 1960-luvun lopulla neurofysiologisilla metodeilla. O´Keefe julkaisi vuonna 1971 Jonathan Dostrovskyn kanssa tutkimuksen, jossa he todistivat, että hippokampuksen paikkasolu muodostaisivat karttajärjestelmän. O’Keefe laajensi vuonna 1978 tutkimusat Lynn Nadelin kanssa. He esittivät, että paikkasolujen lisäksi hippokampuksessa olisi tietoa myös suunnasta ja etäisyydestä, mikä mahdollistaisi ympäristön kognitiivisen kartan muodostamisen. O’Keefe alkoi 1980-luvun puolivälissä kehittää Neil Burgessin kanssa kognitiivisen kartan ja sen komponenttien tietokonemalleja. O’Keefesta tuli vuonna 1987 University College London kognitiivisen neurotieteen professori. Hän on 2000-luvulla saanut löydöksistään useita lääketieteen palkintoja. Vuonna 2014 hän jakoi Nobelin fysiologian tai lääketieteen palkinnon May-Britt ja Edvard Moserin kanssa aivojen paikkatiedosta vastaavien solujen löytämisestä. == Lähteet == Luokka:Yhdysvaltalaiset neurotieteilijät Luokka:Brittiläiset neurotieteilijät Luokka:Nobelin fysiologian tai lääketieteen palkinnon saajat Luokka:Vuonna 1939 syntyneet Luokka:Elävät henkilöt
Taivaanrannan tuolla puolen

Taivaanrannan tuolla puolen (Beyond the Horizon) on yhdysvaltalaisen Eugene O’Neillin ensimmäinen pitkä näytelmä, joka voitti Pulitzer-palkinnon vuonna 1920. Näytelmä käsittelee perhesuhteita, etenkin veljesten, käytännöllisen Andrewn ja idealistisen Robertin keskinäistä suhdetta. Robert aikoo lähteä merille kapteenisetä Dickin mukana, mutta ilmaisee edeltävänä iltana rakkautensa Ruthiin, tyttöön jonka kaikki luulivat olevan avioitumassa veli Andrewn kanssa. Robert luopuukin lähtöaikeistaan ja vie Ruthin vihille. Andrew ei kestä tilannetta vaan lähtee merille Robertin sijasta, vaikka hänen isänsä vastustaa ajatusta koska oli aikonut Andrewsta jatkajaa farmille. Robert saa tilan hoitaakseen, mutta epäkäytännöllisenä osoittautuu huonoksi maanviljelijäksi, kun taas Andrew menestyy merimiesurallaan. Kun veljesten isä kuolee, Ruth aikoo tunnustaa Andrewlle rakastaneensa tätä aina enemmän, mutta Andrew ehtiikin ensin sanoa ettei rakasta Ruthia ja lähtee taas merille. Ruthin ja Robertin lapsi kuolee ja farmi menestyy yhä huonommin. Andrew palaa taas meriltä ja löytää veljensä tuberkuloosin riuduttamana ja katkeroituneena kohtalostaan. ==Sovituksia näytelmästä== Vuonna 1975 Yhdysvaltain julkinen televisiokanava PBS teki näytelmästä televisioelokuvan, jonka ohjasivat Rick Hauser ja Michael Kahn. Vuonna 1983 säveltäjä Nicolas Flagello teki näytelmän pohjalta oopperan. ==Lähteet== Luokka:Yhdysvaltalaiset näytelmät
Kalevi Merikallio

Kalevi Henrik Merikallio (5. maaliskuuta 1925 Haukipudas – 24. heinäkuuta 2001) oli suomalainen balettitanssija ja pedagogi. Merikallio toimi Suomen Kansallisbaletin tanssijana 1949–1959. Hän esiintyi Ruotsissa, Ranskassa ja Etelä-Amerikassa. Merikallio opetti balettia Oulussa 1959–1982. Entiset oppilaat muistavat hänet vaativana pedagogina, maailmanluokan taiteilijana. ==Viitteet== == Aiheesta muualla == * Baletin erikoiskoulutusluokan tukeminen. Web Archive 2014. (Oulun Baletin Tuki ry.) Luokka:Suomalaiset balettitanssijat Luokka:Suomalaiset tanssipedagogit Luokka:Vuonna 1925 syntyneet Luokka:Vuonna 2001 kuolleet
May-Britt Moser

May-Britt Moser (4. tammikuuta 1963 Fosnavåg, Norja) on norjalainen neurotieteilijä, joka löysi miehensä Edvard Moserin kanssa niin sanotut hilasolut, jotka auttavat aivoja hahmottamaan sijaintiaan. He saivat vuonna 2014 löydöksistään Nobelin fysiologian tai lääketieteen palkinnon. Moser opiskeli Oslon yliopistossa, jossa hän tapasi myös miehensä Edvard Moserin. He menivät naimisiin opiskeluaikana. Parilla on kaksi lasta. May-Britt Moser opiskeli Oslossa psykologiaa ja teki väitöskirjansa neurofysiologiasta vuonna 1995. Tämän jälkeen hän suoritti väitöskirjan jälkeistä tutkimusta Edinburghin yliopistossa ja oli vierailevana tutkijana University College Londonissa, kunnes siirtyi 1996 Trondheimin Norjan teknis-luonnontieteellinen yliopistoon. May-Britt Moser on tehnyt tutkimustyötään yhdessä aviomiehensä kanssa. He olivat kartoittamassa rotilla hippokampuksen yhteyksiä, kun he löysivät toimintaa entorinaalisessa aivokuoressa, kun rotat ohittivat kohtia, jotka pystyi järjestämään kuusikulmaiseksi ruudukoksi. Moserit tajusivat pian, että he olivat löytäneet soluja, jotka kartoittivat rotan liikettä samalla tavalla huolimatta siitä paikasta, missä rotta oli. Jos rotalle annettiin tarpeeksi tilaa, niin ruudukosta syntyi hyvin säännöllinen. Moserit julkaisivat tuloksensa Nature-lehdessä vuonna 2005, ja monet tutkimusryhmät raportoivat sen jälkeen vastaavista tuloksista. Vuonna 2014 Moserit jakoivat Nobelin fysiologian tai lääketieteen palkinnon John O’Keefen kanssa aivojen paikkatiedosta vastaavien solujen löytämisestä. == Lähteet == Luokka:Norjalaiset neurotieteilijät Luokka:Nobelin fysiologian tai lääketieteen palkinnon saajat Luokka:Vuonna 1963 syntyneet Luokka:Elävät henkilöt
Geesthacht

Geesthacht (lausutaan [ɡeːstˈhaxt]) on Elbe-joen pohjoisrannalla sijaitseva keskisuuri kaupunki Schleswig-Holsteinin osavaltiossa Pohjois-Saksassa. Kaupunki sijaitsee 34 km kaakkoon Hampurista. Kaupungissa asui noin 29 100 ihmistä vuonna 2014. Alfred Nobel perusti 1865 Geesthachtiin maailman ensimmäisen dynamiittitehtaan. Siitä tuli vuoteen 1910 mennessä yksi Euroopan suurimmista räjähdeainetehtaista. Tehtaalla tapahtui kuitenkin paljon vaikeisiin loukkaantumisiin johtaneita onnettomuuksia, ja se suljettiin vuonna 1945. Nykyään kaupunki on tunnettu muun muassa tutkimuskeskus Helmholtz- Zentrum Geesthachtista (entinen GKSS) ja vuonna 2011 suljetusta ydinvoimala Krümmelistä, joka sijaitsee entisen dynamiittitehtaan alueella. ==Lähteet== == Aiheesta muualla == Luokka:Herzogtum Lauenburg Luokka:Saksan kaupungit
Ebastiini

Ebastiini on eräs uuden polven antihistamiini. Se on lääkeaine, joka vähentää allergista oireilua. Ebastiinia markkinoidaan väsyttämättömänä eli ei- sedatiivisena. Sen myyntinimiä Suomen lääkeainemarkkinoilla ovat olleet ainakin Kestine ja Kestox.http://www.leiras.fi/tuotteet/Itsehoito/allergia/kestine-ja-kestine-lyo (Viitattu 6.10.2014)http://www.verman.fi/index.php?mid=2&pid;=160 (Viitattu 6.10.2014) Ebastiinin kemiallinen kaava on C32H39NO2, moolimassa 469,658 g/mol ja CAS-numero 90729-43-4. == Lähteet == == Aiheesta muualla == *PubChem: Ebastine *DrugBank: Ebastine *Human Metabolome Database (HMDB): Ebastine *Kyoto Encyclopedia of Genes and Genomes (KEGG): Ebastine *ChemBlink: Ebastine Luokka:Antihistamiinit Luokka:Piperidiinit Luokka:Eetterit Luokka:H1-reseptorin vastavaikuttajat
Indy Fuel

Indy Fuel on ECHL-liigassa pelaava yhdysvaltalainen jääkiekkoseura, joka on kotoisin Indianapolista Indianasta. Seura perustettiin vuonna 2014, kun New Jerseyn Trentonista oleva Trenton Titans lopetti toimintansa. Seura toimii NHL-seura Chicago Blackhawksin ja AHL-seura Rockford IceHogsin farmijoukkueena. == Joukkue kaudella 2024–2025 == (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 33 Zach Driscoll L 2024 Apple Valley, Minnesota, Yhdysvallat 35 Cam Gray L 2025 Woodinville, Washington, Yhdysvallat Benjamin Gaudreau L 2025 North Bay, Ontario, Kanada Joe Vrbetic L 2025 Hamilton, Ontario, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Nick Grima R 2025 Toronto, Ontario, Kanada 24 Cam Bakker L 2024 Kenmore, Ontario, Kanada 26 Victor Hadfield L 2025 Oakville, Ontario, Kanada 55 Chris Cameron R 2025 Grosse Pointe Woods, Michigan, Yhdysvallat Lucas Brenton L 2025 Winnipeg, Manitoba, Kanada Ty Farmer R 2025 O’Fallon, Missouri, Yhdysvallat Thomas Farrell R 2025 Mettawa, Illinois, Yhdysvallat Adam McCormick L 2025 Woodstock, New Brunswick, Kanada C.J. McGee R 2025 Pearl River, New York, Yhdysvallat Owen Norton R 2025 Ancaster, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 6 Colin Bilek R OLH 2025 Brighton, Michigan, Yhdysvallat 9 Seamus Malone L KH 2024 Naperville, Illinois, Yhdysvallat 10 Cam Hausinger R OLH 2025 Anchorage, Alaska, Yhdysvallat 14 Jordan Martin L H 2024 Winnipeg, Manitoba, Kanada 16 Bryan Lemos R OLH / KH 2025 East Providence, Rhode Island, Yhdysvallat 18 Matúš Spodniak L H 2025 Košice, Slovakia 20 Darby Llewellyn L LH 2025 Ann Arbor, Michigan, Yhdysvallat 88 Brett Bulmer R LH 2025 Prince George, Brittiläinen Kolumbia, Kanada Zach Bannister R H 2025 Grande Prairie, Alberta, Kanada Nathan Burke L VLH 2025 Scottsdale, Arizona, Yhdysvallat Ryan Gagnier L KH 2025 Tecumseh, Ontario, Kanada Kale Howarth L VLH / KH 2025 Red Deer, Alberta, Kanada Kevin Lombardi R OLH 2025 Schwenksville, Pennsylvania, Yhdysvallat Kevin Lynch R KH 2025 Grosse Pointe, Michigan, Yhdysvallat Kyle Maksimovich L VLH 2025 Hamilton, Ontario, Kanada Ethan Manderville R KH 2025 Philadelphia, Pennsylvania, Yhdysvallat Bennett Stockdale R OLH 2025 Ottawa, Ontario, Kanada Alex Wideman L OLH 2025 St. Louis, Missouri, Yhdysvallat === Joukkueenjohto === * Päävalmentaja & Toimitusjohtaja: Duncan Dalmao * Apuvalmentaja: Geoff Schomogyi * Fysiikkavalmentaja: Dave Buchholz * Huoltopäällikkö: Darrin Flinchem * Puheenjohtaja: Larry McQueary * Apulaistoimitusjohtaja: D.J. Williamson Lähde: EliteProspectshttps://www.eliteprospects.com/team/16336/indy-fuel Viitattu 28.9.2021. == Lähteet == == Aiheesta muualla == * Indy Fuelin verkkosivut Luokka:ECHL-seurat Luokka:Yhdysvaltalaiset jääkiekkoseurat Luokka:Indianapolisin urheilu Luokka:Vuonna 2014 perustetut urheiluseurat
Eenokki

Eenokki on Säkylän kunnassa Pyhäjärven itärannalla sijaitseva alue, jolla toimi tanssilava yli 50 vuoden ajan aina 1990-luvun alkuun saakka. Nykyään paikalla on frisbeegolfrata. Eenokki sijaitsee Kauttualle johtavan yhdystie 12691:n eli niin sanotun Rantatien varrella. Säkylän keskustasta on matkaa Eenokille noin kolme kilometriä. == Tanssilava == Eenokin tanssipaviljonki oli alun perin Säkylän suojeluskunnan omistama, kunnes se välirauhansopimuksen nojalla luovutettiin syksyllä 1944 Säkylän VPK:lle. Eenokista tuli nopeasti yksi Lounais-Suomen suosituimmista huvipaikoista, joka oli erityisen tunnettu tuhansia ihmisiä vetäneistä juhannusjuhlistaan. Vuonna 1970 lavalle tehtiin suuri laajennus, jolloin sen koko kasvoi tuhanteen neliömetriin. Sisätiloissa olevan tanssisalin lisäksi valmistui myös ulkoilmalava.Soininen, Pirkko: ”Eenokki oli tanssiväen suosikki” 100 uutista 2/2013, s. 16–17. Viitattu 7.10.2014. Tanssien ja konserttien lisäksi Eenokilla järjestettiin muita yleisötilaisuuksia, kuten messujaSäkylän Yrittäjät ry:n tietoja ja historiaa Säkylän Yrittäjät. Viitattu 7.10.2014. ja se toimi myös erilaisten järjestöjen leiripaikkana. Esimerkiksi vuonna 1947 paikalla pidettiin Suomen ensimmäinen palokuntalaisleiri, johon osallistui Turun ja Porin läänin alueen vapaapalokuntalaisia.Hyrsky: Keijo: ”Selostus Turun ja Porin läänin palokuntain liiton r. y. järjestämästä Palokuntalaisleiristä Säkylän Eenokilla 14-20.7.47.” Turun VPK. Viitattu 7.10.2014. Paitsi tanssiorkestereita ja iskelmätähtiä, Eenokilla esiintyi myös maan suosituimpia rockyhtyeitä. Tanssien järjestäminen jatkui yhtäjaksoisesti vuoteen 1991 saakka, jonka jälkeen toimintaa elvytettiin vielä keväällä 1994, kunnes lava paloi maan tasalle 30. kesäkuuta tuhopolttajan sytyttämänä. Vuonna 1981 manageri Kari Heimonen järjesti Eenokilla Säkylä Rock'n'Roll '81 -nimisen festivaalin, jonka yhteydessä kuvattiin myös elokuvaa Rokki Diggari.1981 Suomi-rockabillyn hullut vuodet 1977–1982. Viitattu 7.10.2014. == Frisbeegolfrata == Kesäkuussa 2013 Eenokin ranta-alueelle ja sen ympäristöön avattiin Säkylän kunnan ylläpitämä 12 väylän frisbeegolfrata. Radan kokonaispituus on 1 237 metriä ja par 38. Paikalla toimii myös kioski.Eenokki Frisbeegolf Säkylän kunta. Viitattu 7.10.2014. == Lähteet == == Aiheesta muualla == *Eenokilla kuvattua osuutta Rokki Diggari -elokuvasta Youtube *Juhannus Eenokki 1970 -mainos Dannyn kotisivut Luokka:Tanssilavat Luokka:Suomen entiset rakennukset ja rakennelmat Luokka:Säkylä
Janet Devlin

Janet Devlin (s. 12. marraskuuta 1994 Gortin, Pohjois-Irlanti) on pohjoisirlantilainen laulaja-lauluntekijä, joka tuli tunnetuksi Britannian kahdeksannen tuotantokauden X Factor -laulukilpailusta. Hän kuului alusta asti suurimpiin ennakkosuosikkeihin ja sijoittui lopulta viidennelle sijalle. Hänen esikoisalbuminsa Hide & Seek julkaistiin heinäkuussa 2013. Hänellä on kolme veljeä. == Lähteet == == Aiheesta muualla == * http://www.janetdevlin.com/ * Luokka:Brittiläiset laulajat Luokka:Brittiläiset lauluntekijät Luokka:Pohjoisirlantilaiset henkilöt Luokka:Vuonna 1994 syntyneet Luokka:Elävät henkilöt
Tom Nekljudow

Tom Nekljudow (s. 27. elokuuta 1960) on suomalainen rumpali. Hänen ominta tyyliään on free jazz, mutta Nekljudow on soittanut myös muun muassa maailmanmusiikkia. == Ura == Nekljudow aloitti uransa vuonna 1975 Raoul Björkenheimin perustamassa yhtyeessä Arbuusi ja liittyi sen jälkeen vuonna 1980 kansanmusiikkia, jazzia ja progressiivista rockia yhdistelleen Piirpauken riveihin. Jätettyään yhtyeen vuonna 1983 Nekljudow aloitti musiikin opiskelun Edward Vesalan johdolla ja liittyi samalla basisti Antti Hytin kvartettiin. Samoihin aikoihin syntyi myös parin vuoden ajan toiminut yhtye Roommushklahn, jossa Nekljudowin lisäksi soittivat Björkenheim ja Hytti sekä saksofonisti Jone Takamäki ja pianisti Jarmo Savolainen. 1980-luvun jälkipuoliskolla hän oli mukana vielä Björkenheimin Krakatau-yhtyeessä sekä kitaristi Hasse Wallin Afro-Line -kokoonpanossa. Koko 1990-luvun alkupuoliskon kestäneen hiljaselon jälkeen Nekljudow aktivoitui jälleen vuonna 1997, jolloin hän muodosti Otná Eahket -yhtyeen yhdessä Hytin ja Takamäen kanssa. Vuonna 1999 triosta syntyi Suhkan Uhka, jonka jälkeen Nekljudow on 2000-luvulla soittanut muun muassa pitkään Juhani Aaltosen yhtyeessä sekä Jorma Tapion Rolling Thunder -kokoonpanossa. == Valikoitu diskografia == Piirpauke *Live in der Balver Höhle (1981) *Birgi Bühtüi (1981) *Kirkastus (1981) *Live in Europe (1983) Hasse Walli & Afro-Line *Dakar Nights (1984) Rolling Thunder *Live in Japan (2002) Juhani Aaltonen Trio *Mother Tongue (2003) *Illusion of a Ballad (2006) Suhkan Uhka *Suhka (2003) Iro Haarla - Ulf Krokfors Loco Motife *Penguin Beguine (2005) == Lähteet == *Tom Nekljudow Jazz Finland Luokka:Suomalaiset jazzrumpalit Luokka:Vuonna 1960 syntyneet Luokka:Elävät henkilöt
Marc Okrand

Marc Okrand (s. 1948 Los Angeles, Kalifornia, YhdysvallatOld.marko.lot) on yhdysvaltalainen kielitieteilijä, joka on tutkinut Yhdysvaltojen alkuperäisasukkaiden kuollutta mutsun-kieltä. Tunnetuksi hän on kuitenkin tullut Star Trekin klingonin kielen kehittäjänä.Koskinen, Matti: Ylin kielenhuoltaja. Helsingin Sanomat 7.10.2014, s. B 12. Toinen merkittävä Okrandin kehittämä kieli on Atlantis – kadonnut kaupunki -elokuvassa käytetty atlantiksen kieli. Okrand on syntyisin Los Angelesin Van Huysin kaupunginosasta. Hän opiskeli yliopistossa kieliä ja teki väitöskirjan kadonneesta mutsun-intiaanikielestä. Hän on työskennellyt päätyökseen televisio-ohjelmien tekstityksiä tekevässä National Captioning Institutessa. Oscar-gaalan tekstitystyötä tehdessään Okrand kuuli Star Trekin kieliongelmista. Jo tuolloin oli tehty elokuva Star Trek: Avaruusmatka, jossa käytettiin näyttelijä James Doohanin kehittämää kieltä, ja Okrand ryhtyi työhön. Seuraavissa Stark Trek -elokuvissa kielen asema kehittyi ja vakiintui. Pohjana olivat kuitenkin Doohanin kehittämät korahdukset. Okrand kutsuttiin vuonna 2013 pidetyn mutsun-kieltä käsittelevän kongressin kunniavieraaksi. Kielisäätiön julkaisemat oppikirjat perustuvat Okrandin tutkimuksiin. ==Lähteet== ==Aiheesta muualla== * Marc Okrand NCI:n sivulla (arkistoitu versio, alkuperäinen poistunut) * Luokka:Yhdysvaltalaiset kielitieteilijät Luokka:Vuonna 1948 syntyneet Luokka:Elävät henkilöt
SMS Kolberg (1908)

SMS Kolberg oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa. == Valmistus == Alus tilattiin Schichau- Werkeltä, missä köli laskettiin vuonna 1908. Se laskettiin vesille 14. marraskuuta 1908 ja otettiin palvelukseen 21. kesäkuuta 1910.Gardner, Robert s. 159 == Palvelus == Ensimmäisessä maailmansodassa alus osallistui joulukuussa 1914 iskuihin Britannian rannikolle Scarboroughiin, Hartlepooliin ja Whitbyyn. Kuukautta myöhemmin alus osallistui Doggermatalikon taisteluun. Itämerellä alus oli Riianlahden taistelussa elokuussa 1915 ja operaatio Albionissa marraskuussa 1917. Sodan jälkeen alus luovutettiin 1920 sotakorvauksena Ranskalle, joka liitti sen laivastoonsa nimellä Colmar. Se poistettiin 1927 alusluettelosta ja romutettiin kaksi vuotta myöhemmin. == Lähteet == * === Viitteet === Luokka:Kolberg-luokan risteilijät Luokka:Saksalaiset ensimmäisen maailmansodan risteilijät
Liikkumisresepti

Liikkumisresepti on terveydenhuollon käyttöön suunniteltu terveyden edistämisen työkalu. Sen tarkoituksena on yhtenäistää ja lisätä liikuntaneuvontaa. Tätä kautta sen toivotaan edistävän erityisesti riskiryhmiin kuuluvien asiakkaiden liikkumista. Liikkumisresepti laaditaan yhdessä asiakkaan kanssa. Sen avulla suunnitellaan asiakkaalle yksilölliset liikuntaohjeet. Lisäksi resepti jäsentää asiakkaalle samanaikaisesti annettavaa liikuntaneuvontaa. Liikkumisreseptiin täydennetään tiedot asiakkaan nykyisistä liikuntatottumuksista sekä ohjeet liikkumisen lisäämiseksi. Täytetystä reseptistä käyvät ilmi: *asiakkaan liikkumistottumukset ja niiden riittävyys terveyden kannalta *liikkumisen tavoitteet *liikkumisohje (liikkumisen muodot, useus, kesto ja rasittavuus) *lisäohjeet (esimerkiksi esite) *liikkumisen toteutumisen seuranta. Resepti voi toimia lähetteenä terveydenhuollon ammattilaisten välillä tai liikuntapalveluihin. Potilaan on silloin mahdollista saada tarkennusta ja käytännön neuvoja liikkumisohjeen toteuttamiseksi. Reseptiin kirjataan tiedot tulevasta seurantakäynnistä mahdollisimman tarkasti. Asiakas voi lisäksi pitää kirjaa liikkumisen toteutumisesta erillisen seurantakortin avulla. Reseptin kehittäminen alkoi valtakunnallisessa yhteistyöhankkeessa 2000-luvun alussa. Mukana hankkeessa olivat Suomen Reumaliitto, Suomen Lääkäriliitto, Suomen Sydänliitto, UKK- instituutti, KKI-ohjelma ja Jyväskylän yliopiston Terveyden edistämisen tutkimuskeskus. Liikkumisresepti lomake ja sen käyttöohje ovat tulostettavissa UKK-instituutin verkkosivuilla. Vuonna 2014 reseptistä on tuotettu KANTA- arkistoon sopiva koodistopalvelumuoto terveydenhuollon sähköisiin potilastietojärjestelmiin. ==Lähteet== *Aittasalo, Minna & Vasankari, Tommi: Terveysliikunnan edistämisen työvälineitä – Fogelholm, Mikael, Vuori, Ilkka ja Vasankari, Tommi (toim.): Terveysliikunta. Helsinki: Duodecim 2011, s. 197–204. * *Aittasalo M. Työikäinen saa liikuntakipinää lääkäriltä ja askelmittarin käytöstä. Liikunta ja tiede 2008;45(5):13–14 * ==Aiheesta muualla== *Liikkumisreseptin käyttöön liittyvä materiaali Luokka:Terveydenhoito Suomessa
SMS Cöln (1909)

SMS Cöln oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa. == Valmistus == Alus tilattiin Germaniawerftiltä Kielistä ja sen köli laskettin 1908. Alus laskettiin vesille 5. kesäkuuta 1909 ja se otettiin palvelukseen 16. kesäkuuta 1911.Gardner, Robert s. 159 == Palvelus == Elokuun alusta 1914 alkaen Cöln oli kontra- amiraali Leberecht Maasin lippulaivana osastossa, jonka tehtävänä oli partioida Helgolandin edustalla. Alus upotettiin Helgolandin taistelussa 28. elokuuta 1914 ylivoimaisen Britannian kuninkaallisen laivaston osaston yllätettyä partioivan osaston. Alukselta pelastui ainoastaan yksi mies. == Lähteet == * === Viitteet === Luokka:Kolberg-luokan risteilijät Luokka:Saksalaiset ensimmäisen maailmansodan risteilijät
SMS Mainz (1909)

SMS Mainz oli Saksan keisarikunnan laivaston Kolberg-luokan kevyt risteilijä ensimmäisessä maailmansodassa. == Valmistus == Alus tilattiin Stettinistä AG Vulcanilta ja sen köli laskettin 1907. Alus laskettiin vesille 23. tammikuuta 1909 ja se otettiin palvelukseen vielä saman vuoden lopulla 1. lokakuuta.Gardner, Robert s. 159 == Palvelus == Elokuun alusta 1914 alkaen Mainz kuului kontra-amiraali Leberecht Maasin johtamaan osastoon, jonka tehtävänä oli partioida Helgolandin edustalla. Alus upotettiin Helgolandin taistelussa 28. elokuuta 1914 ylivoimaisen Britannian kuninkaallisen laivaston osaston yllätettyä partioivan osaston. Britit pelastivat merestä 348 miestä ennen aluksen uppoamista. Aluksella sai surmansa 89 miestä mukaan lukien aluksen päällikkö. == Lähteet == * === Viitteet === Luokka:Kolberg-luokan risteilijät Luokka:Saksalaiset ensimmäisen maailmansodan risteilijät
Blokland

Blokland on muun muassa seuraavien henkilöiden sukunimi: * Johannes Blokland (s. 1943), alankomaalainen poliitikko * Rogier Blokland (s. 1971), alankomaalainen kielitieteilijä
Ihaksela

Ihaksela on kylä, joka kuuluu nykyään Ylämaan kuntaliitoksen kautta Lappeenrantaan. Alun perin Ihaksela kuului Säkkijärveen ja sittemmin Ylämaahan vuodesta 1929 alkaen. Vuonna 2010 Ylämaan kunta liitettiin Lappeenrantaan. Aikaisemmin Ihakselaan kuuluneet Hermusen ja Näpin kylät liitettiin Luumäkeen 1924. Ihakselan isojaon aikaiseen alueeseen kuuluvat seuraavat kylät: Lahdenkylä, Ihaksi, Näppi, Hermunen, Kasari, Peräkasari, Kirppu ja Hostikka. Luokka:Ylämaan kylät
Zapoteekin kieli

Zapoteekki eli sapoteekki on nimitys Etelä-Meksikossa asuvien sapoteekki- intiaanien puhumille kielille, jotka kuuluvat otomangelaisen kielikunnan itäiseen haaraan. Zapoteekkikieliä on yli 50 ja niillä on yhteensä puhujaa. Pääosa zapoteekin puhujista asuu Oaxacan osavaltiossa. == Lähteet == Luokka:Otomangelaiset kielet Luokka:Meksikon kielet
Antero Priha

Antero Priha (s. 4. lokakuuta 1965) on suomalainen trumpetisti-säveltäjä. Hän on esiintynyt ja levyttänyt useiden kotimaisten ja ulkomaisten artistien kanssa, sekä toiminut trumpettisolistina ja säveltänyt ja sovittanut monen eri tyylilajin musiikkia. Hän aloitti muusikon uransa vuonna 1978 Helsingin Kaupunginteatterista. Hän opiskeli vuodesta 1990 Sibelius-Akatemiassa jazzosastolla, josta valmistui musiikin kandidaatiksi. == Ura == Priha aloitti 1978 muusikon uransa Helsingin Kaupunginteatterista ja Vantaan Orkesterista, mikä on johtanut freelancer-muusikoksi mm. Big bandeihin, studiomuusikoksi äänitteille, eri artistien kiertueille, televisioon ja radioon. Hän on vetänyt omia yhtyeitä ja sävellysprojekteja kuten Antero Priha Breadmachine, Antero Prihan Orkesteri, Afrocola, Kiiskinen-Priha, Mielen Taivas, Asko Keränen, Antero Priha, Pikkarainen-Priha, Ylva ja Organ Free. Hän työskentelee mm. työryhmissä Comapañía Kaari & Roni Martin ja Afrojazz Quintet feat. Charlotta Kerbs. Priha on levyttänyt omia sävellyskokonaisuuksia esimerkiksi Mielen taivas -laulusarjan Anu Komsille, Mika Waltarin runoja Harri Saksalalle ja Dorkalan portilla -levyn Markku Toikalle. Priha on tehnyt musiikkia Anssi Mänttärin ja Roope Aholan elokuviin ja mm. Liisa Prihan tanssiteokseen. Muita yhtyeitä, projekteja ja työryhmiä ovat olleet muun muassa J. Karjalainen ja Mustat lasit, Hasse Walli & Asamaan, Edvard Wesala Sound & Fury, Sakari Kuosmanen Band, Otto Donner Free fo All, Priha/ Veijonsuo Punishment, Pentti Lahti Quintet, Tuomas Kauppi Quartet, Yrjänä Sauros & Ääriasento, Pekka Tegelman & Kulumo ja Stadin Juhlaorkesteri. Vuonna 1982 ilmestyivät ensimmäiset äänitteet, joilla Priha oli mukana: Espoo Big bandin Live in Montreux ja J. Karjalainen & Mustat lasit -yhtyeen Tatsum tisal. Priha on soittanut äänitteillä muun muassa Dave Lindholm, Ismo Alanko, J. Karjalainen, Tuomari Nurmio, Juice, Sielun Veljet, Hector, Pave Maijanen ja Kirka ja esiintynyt muun muassa Carla Bley, Ray Charles, Kevin Mahogany, Maria Schneider, Kenny Wheelerin kanssa. Hänen yhteistyökumppaneitaan ovat olleet muun muassa Upi Sorvali, Edward Vesala, Hasse Walli ja Otto Donner. == Lähteet == * === Viitteet === == Aiheesta muualla == * Antero Priha Credits allmusic Luokka:Suomalaiset trumpetistit Luokka:Vuonna 1965 syntyneet Luokka:Elävät henkilöt
Walser

Walser on alemannimurteisiin kuuluvat saksan murre, jota walserit puhuvat Sveitsissä, Itävallassa, Liechtensteinissa ja Pohjois-Italiassa. Sillä on paljon yhtäläisyyksiä sveitsinsaksan kanssa. Walseria puhuu äidinkielenään ihmistä. == Lähteet == Luokka:Saksan murteet Luokka:Sveitsin kielet Luokka:Itävallan kielet Luokka:Italian kielet Luokka:Liechtensteinin kielet
Walser (täsmennyssivu)

Walser voi tarkoittaa seuraavia asioita ja henkilöitä: *walser, saksan kielen murre *walserit, Sveitsin Wallisista peräisin oleva kansanryhmä *Walser, sukunimenä: **Martin Walser (1943–2023), saksalainen kirjailija **Robert Walser (1878–1956), sveitsiläinen kirjailija.
Markku Ounaskari

Markku Ounaskari (s. 27. syyskuuta 1967) on suomalainen rumpali, jonka tyylilajeja ovat groovejazz, moderni mainstream sekä vapaampi säestys. Hänen kykyjään ovat hyödyntäneet yhtyeissään muun muassa saksofonistit Sonny Heinilä, Manuel Dunkel ja Esa Pietilä, pianistit Kirmo Lintinen ja Seppo Kantonen sekä kitaristit Pekka Tegelman ja Jani Malmi. Ounaskari on soittanut muun muassa yhtyeissä Piirpauke, Pekka Pohjola Group ja Antero Priha Breadmachine. Vuonna 2014 Ounaskari sai Suomen Jazzliiton myöntämän Yrjö- palkinnon. Markku-liitto valitsi hänet vuonna 2015 vuoden Markuksi. ==Lähteet== Luokka:Suomalaiset rumpalit Luokka:Vuonna 1967 syntyneet Luokka:Elävät henkilöt
Seppo Kantonen

Seppo Kantonen (s. 13. marraskuuta 1963 Pylkönmäki) on suomalainen pianisti. Kantosen työnantajiin on vuosien varrella kuulunut UMO, saksofonisti Eero Koivistoinen, rumpali Jukkis Uotila sekä lukuisat Sibelius-Akatemian jazzosaston opiskelijatovereiden yhtyeet. Kantosen omista yhtyeistä mainittakoon basisti Uffe Krokforsin ja rumpali Markku Ounaskarin kanssa kesällä 1997 syntynyt Klang-trio sekä 2000-luvun alussa trumpetisti Verneri Pohjolan, basisti Antti Lötjösen sekä rumpali Mika Kallion kanssa muodostettu Tokka-kvartetti. Kantonen on soittanut uransa aikana yli 150 levytyksessä. Suomen Jazzliitto myönsi Kantoselle vuoden 1985 Yrjö-palkinnon. == Lähteet == == Aiheesta muualla == * Seppo Kantonen Credits allmusic Luokka:Suomalaiset pianistit Luokka:Vuonna 1963 syntyneet Luokka:Elävät henkilöt